Angara

Angara (buriateraz: Ангар, Angar; errusieraz: Ангара́) edo Tunguska Garaia (errusieraz: Верхняя Тунгуска, Verkhniaïa Toungouska) hego-ekialdeko Siberiako ibaia da, Errusiako Irkutsk oblasta eta Krasnoiarsk kraia zeharkatzen dituena. Jeniseiren eskuinaldeko ibaiadarra da. 1.779 kilometroko km luze da eta 1.040.000 km²-ko arroa drainatzen duPodkamennaya http://global.britannica.com/EBchecked/topic/24432/Angara-River Global.britannica.com. Baikal lakuan iturria duen ibai bakarra da.

 Geografia 
Angara Baikal lakuan sortzen da, Listvianka herritik hurbil (Irkutsk oblasta). Erdialdeko Siberiako goi-ordokiaren hegoaldea zeharkatzen du eta, iparralderanzko norabidean, Irkutsk, Angarsk eta Bratsk hirietatik igarotzen da. Aurrerago, mendebalderantz jotzen du eta, Ilim ibaiadarrarekin batu ondoren, Jeniseira isurtzen da Strelka hiriaren ondoan.

Ibai-laster ugari ditu eta oso egokia da energia hidroelektrikoa ekoizteko. Garrantzi handiko urtegi eta indarretxe daudeAngara Rusnet.nl:
 Irkutskekoa, 1956an amaitua. 660 MWko potentzia du.
 Bratskekoa, 1964an amaitua, 5.504 km²ko urtegi batekin. 4.500 MWko potentzia du.
 Ust-Ilimskekoa, 1980an amaitua. 3.840 MWko potentzia du.

 Hidrometria 
Angararen emaria 1953-1999 bitartean neurtua izan da Tatarkan (ahoa baino 30 km lehenago)Angara At Tatarka R-arcticnet.sr.unh.edu. Gune horretan, drainatutako eremuak 1.040.000 km² ditu, ia arro osoa. Urteko batez besteko emaria 4.518 m³/s da; emari handiena maiatzean du (9.350 m³/s), elurra urtzearen ondorioz, eta txikiena azaroan (2.784 m³/s).

Angararen batez besteko emariak (m³/s), Tatarkan neurtuakDatuak: 1953 eta 1999 artean

 Erreferentziak 

 Kanpo estekak 

Kategoria:Errusiako ibaiak
Kategoria:Krasnoiarsk kraia
Kategoria:Irkutsk oblasta
Kategoria:Siberiako geografia